**Rámcová dohoda č. \_\_\_\_\_\_\_\_\_\_\_\_\_\_\_\_\_**

uzavretá podľa ust. § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ,,zákon o verejnom obstarávaní”) a podľa ust. § 409 a nasl. zákona č. 513/1991 Zb. Obchodný zákonník v znení neskorších predpisov

**(ďalej len „Rámcová dohoda“)**

**Čl. I**

**Účastníci dohody**

Obchodné meno:

Sídlo:

V mene ktorého koná:

IČO:

DIČ:

IČ DPH:

Bankové spojenie:

IBAN:

Zapísaný:

Kontaktná osoba:

E-mail:

Mobilný telefón:

(ďalej len „**Predávajúci**“)

a

Obchodné meno: **Bytový podnik mesta Košice, s.r.o.**

Sídlo: Južné nábrežie 13, 042 19 Košice

V mene ktorého koná: **Ing. Peter Vrábel, PhD.**, konateľ – riaditeľ spoločnosti

IČO: 44 518 684

DIČ: 2022722075

IČ DPH: SK 2022722075

Bankové spojenie: Všeobecná úverová banka, a.s.

IBAN: SK51 0200 0000 0030 7256 6955

Zapísaný: v Obchodnom registri Okresného súdu Košice I, oddiel: Sro, vložka číslo: 22846/V

Kontaktná osoba: Daniel Sopko – systémový administrátor

E-mail: daniel.sopko@bpmk.sk

Mobilný telefón: +421 950 727 929

(ďalej len „**Kupujúci**“)

(ďalej jednotlivo aj ako „**Účastník dohody**“ a spoločne aj ako „**Účastníci dohody**“)

**Čl. II**

**Úvodné ustanovenia**

2.1 Účastníci dohody uzatvárajú túto rámcovú dohodu, predmetom ktorej je: **„Nákup a dodávka počítačových zariadení a spotrebného materiálu pre potreby BPMK, s.r.o.“** - pre účely kupujúceho v súlade s obsahom tejto rámcovej dohody a v súlade s výzvou na predloženie ponuky v rámci postupu verejného obstarávania podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ponukou predávajúceho doručenou kupujúcemu dňa ................ 2022.

2.2 Predávajúci týmto prehlasuje, že je spôsobilý uzatvoriť rámcovú dohodu a plniť z nej vyplývajúce záväzky.

2.3 Účastníci dohody spoločne aj jednotlivo vyhlasujú, že pri plnení svojich povinností podľa tejto rámcovej dohody budú konať v zmysle zásady dobrej viery a pravidiel poctivého obchodného styku, ich práva a povinnosti obsiahnuté v tejto rámcovej dohode sú vzájomné, vyvážené a korešpondujúce. Účastníci dohody ďalej vyhlasujú, že túto rámcovú dohodu uzatvárajú v dobrej vôli a vylučujú úmysel poškodiť akékoľvek práva tretích osôb.

2.4 Účastníci dohody sa dohodli, že v prípade akéhokoľvek sporu medzi nimi budú tento riešiť v prvom rade vzájomnými rokovaniami za účelom dosiahnutia spoločnej dohody. Pokiaľ účastníci dohody nedospejú aj napriek vzájomnej snahe k dohode a vyčerpajú všetky možnosti mimosúdneho vyriešenia sporu, je ktorýkoľvek účastník dohody oprávnený domáhať sa svojich práv návrhom na príslušný súd.

**Čl. III**

**Predmet a účel rámcovej dohody**

3.1 Predávajúci sa za podmienok dohodnutých v tejto rámcovej dohode zaväzuje dodávať kupujúcemu dohodnutý tovar v požadovanom počte na základe čiastkových objednávok kupujúceho a previesť na kupujúceho vlastnícke právo k tovaru. Predávajúci je povinný dodať **nové originálne tovary, ktoré nesmú byť repasované ani používané**.

3.2 Kupujúci sa zaväzuje za podmienok dohodnutých v tejto rámcovej dohode prevziať tovar a zaplatiť predávajúcemu kúpnu cenu za tovar.

3.3 Predmetom rámcovej dohody sa rozumie – dodávka tovaru uvedeného v **Prílohe č. 1 – Cenová ponuka (Zoznam tovaru a jeho špecifikácia)** (ďalej len „Príloha č. 1) rámcovej dohody vrátane dopravy, prípadne iných produktov podľa potrieb kupujúceho.

3.4 Predávajúci sa zaväzuje v súlade s touto rámcovou dohodou dodávať kupujúcemu tovar s dokladmi, ktoré sú potrebné na prevzatie a užívanie tovaru na základe objednávky kupujúceho. Kupujúci je oprávnený za podmienok dohodnutých v tejto rámcovej dohode vystavovať objednávky, ktorých predmetom bude dodávka tovaru uvedeného v Prílohe č. 1vrátane dopravy.

3.5 Kupujúci je povinný v objednávke uviesť:

 - identifikačné údaje kupujúceho v súlade s výpisom z Obchodného registra

 - presnú špecifikáciu požadovaného tovaru

 - množstvo požadovaného tovaru

 - miesto dodania.

3.6 Predávajúci sa zaväzuje akceptovať, že právo požadovať uzatvorenie objednávky má len kupujúci.

3.7 Kupujúci v prípade potreby môže požadovať dodanie aj iného súvisiaceho tovaru ako je uvedené v Prílohe č. 1, prípadne aj iný tovar, ktorý je minimálne rovnakej akosti, rovnakého druhu, určeného na rovnaké použitie v rovnakej alebo nižšej cene ako tovar uvedený v Prílohe č. 1.

3.8 Predávajúci sa zaväzuje, že dodávaný tovar je certifikovaný a schválený na dovoz a predaj v Slovenskej republike, resp. v rámci Európskej únie a bude vyhovovať platným medzinárodným normám, STN a všeobecne záväzným právnym predpisom platným v Slovenskej republike.

**Čl. IV**

**Kúpna cena a platobné podmienky**

4.1 Ceny jednotlivých položiek tovaru, ktoré tvoria predmet dodávky sú stanovené na základe cenovej ponuky predávajúceho vo verejnej súťaži na zákazku v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov a sú uvedené v Prílohe č. 1 tejto rámcovej dohody, ktorá tvorí jej neoddeliteľnú súčasť. Cena predmetu plnenia zahŕňa všetky ekonomicky oprávnené náklady predávajúceho spojené s dodaním tovarov vrátane dopravy na miesto určenia.

4.2 Cena jednotlivých položiek tovaru, ktoré tvoria predmet dodávky podľa tejto rámcovej dohody je bližšie špecifikovaná v Prílohe č. 1 vrátane dopravy.

4.3 Kupujúci je povinný zaplatiť cenu za dodaný tovar na základe faktúry vystavenej predávajúcim a doručenej kupujúcemu ku dňu odovzdania a prevzatia tovaru. Súčasťou faktúry bude aj dodací list predávajúceho, ktorý bude obsahovať počet jednotlivých položiek dodaného tovaru. Faktúra musí mať všetky náležitosti daňového dokladu v súlade s príslušnými právnymi predpismi. Splatnosť každej faktúry je **60 dní** odo dňa doručenia faktúry kupujúcemu, pokiaľ nebude na faktúre uvedený neskorší termín splatnosti.

4.4 Cenu tovaru za jednotlivé položky je možné meniť len:

 a) ak dôjde v dôsledku zmien zákonných podmienok pre výpočet DPH alebo

b) po vzájomnej písomnej dohode podpísanej oboma zmluvnými stranami, ktorá bude tvoriť dodatok k tejto rámcovej dohode s účinnosťou uvedenou v tomto dodatku.

4.5 Kupujúci je povinný zaplatiť cenu dodaného tovaru bezhotovostne, prevodom zodpovedajúcej peňažnej sumy na účet predávajúceho uvedený v záhlaví tejto rámcovej dohody. Za deň splnenia peňažného záväzku kupujúceho sa považuje deň pripísania zodpovedajúcej peňažnej sumy na účet predávajúceho. Kupujúci nebude poskytovať preddavky a zálohy na plnenie tejto rámcovej dohody.

4.6 V prípade, že faktúra nebude po vecnej a formálnej stránke správne vyhotovená alebo nebude obsahovať všetky náležitosti alebo údaje podľa príslušných právnych predpisov platných v SR alebo bude obsahovať nesprávne údaje, kupujúci ju vráti na prepracovanie (opravu) alebo doplnenie s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia doplnenej alebo správne prepracovanej (opravenej) faktúry kupujúcemu.

4.7 Účastníci dohody sa dohodli, že v prípade omeškania kupujúceho so zaplatením faktúry je predávajúci oprávnený požadovať od kupujúceho úroky z omeškania vo výške 0,05% z peňažnej sumy, so zaplatením ktorej je kupujúci v omeškaní, a to za každý deň omeškania.

4.8 Predávajúci nie je oprávnený previesť práva a povinnosti vyplývajúce pre neho z tejto rámcovej dohody, objednávok ani ich časti na inú osobu. Predávajúci ďalej nie je oprávnený postúpiť a ani založiť akékoľvek svoje pohľadávky voči kupujúcemu vzniknuté na základe alebo v súvislosti s touto rámcovou dohodou alebo s plnením záväzkov podľa tejto rámcovej dohody. Predávajúci nie je oprávnený jednostranne započítať akúkoľvek svoju pohľadávku voči kupujúcemu vzniknutú z akéhokoľvek dôvodu proti pohľadávke kupujúceho voči predávajúcemu vzniknutej na základe alebo v súvislosti s touto rámcovou dohodou.

**Čl. V**

**Doba platnosti rámcovej dohody**

* + 1. 5.1 Táto rámcová dohoda sa uzatvára na **dobu** **určitú t.j.** **24 mesiacov odo dňa účinnosti tejto rámcovej dohody, respektíve** **do vyčerpania vysúťaženého finančného limitu vo výške .................................... EUR bez DPH** podľa toho, ktorá z týchto skutočností nastane skôr. V prípade, ak dôjde k naplneniu finančného objemu zodpovedajúcemu tejto zákazke skôr ako uplynie doba uvedená v predchádzajúcej vete, kupujúci bude o tejto skutočnosti písomne informovať predávajúceho.
		2. 5.2 Táto rámcová dohoda zaniká uplynutím doby na ktorú bola dojednaná, písomnou dohodou účastníkov dohody, výpoveďou alebo odstúpením od tejto rámcovej dohody. Výpovedná lehota je **dvojmesačná** a začína plynúť prvým dňom mesiaca nasledujúceho po doručení výpovede. Odstúpiť od tejto rámcovej dohody je možné len v prípadoch podľa tejto rámcovej dohody. Odstúpenie musí byť písomné a doručené druhému účastníkovi dohody, inak je neplatné. Odstúpenie je účinné dňom jeho písomného doručenia druhému účastníkovi dohody.

5.3 Účastníci dohody sa dohodli, že ak predávajúci poruší svoju povinnosť dodať predmet zákazky definovaný v článku III tejto rámcovej dohody riadne a včas, považuje sa to za podstatné porušenie tejto rámcovej dohody, ktoré zakladá právo kupujúceho odstúpiť od tejto rámcovej dohody.

**Čl. VI**

**Dodacie podmienky**

6.1 Miestom dodania tovaru je **Bytový podnik mesta Košice, s.r.o., Južné nábrežie 13, 042 19 Košice, sklad MTZ**.

Predmet plnenia sa na základe tejto rámcovej dohody bude realizovať formou písomnej objednávky kupujúceho adresovanej predávajúcemu (ďalej len „objednávka“), a to podľa aktuálnych potrieb kupujúceho na poskytnutie jednotlivých častí predmetu tejto rámcovej dohody.

6.2 Kupujúci bude počas platnosti tejto rámcovej dohody zasielať predávajúcemu e-mailom objednávky, a to osobe oprávnenej jednať za predávajúceho uvedenej v záhlaví tejto rámcovej dohody. Kupujúci bude vystavovať objednávky na kúpu tovaru s presnou špecifikáciou tovaru a jeho množstva podľa svojich potrieb. Objednávka musí byť podpísaná oprávnenou osobou, datovaná a doručená predávajúcemu (osobne alebo e-mailom).

6.3 Predávajúci je povinný bezprostredne - obratom od doručenia objednávky od kupujúceho potvrdiť príjem a akceptáciu objednávky, a to rovnakou formou, akou bola objednávka doručená predávajúcemu (e-mailom). Potvrdením objednávky zo strany predávajúceho sa považuje objednávka za akceptovanú.

6.4 V prípade, ak predávajúci z akýchkoľvek dôvodov, s výnimkou dôvodov spočívajúcich vo vyššej moci, nepotvrdí (neakceptuje) objednávku kupujúceho v lehote stanovenej v bode 6.3 tohto článku rámcovej dohody, považuje sa druhý pracovný deň po doručení riadne vystavenej objednávky predávajúcemu, za deň potvrdenia a akceptácie.

6.5 Predávajúci sa zaväzuje dodať tovar kupujúcemu v požadovanom množstve a zodpovedajúcej kvalite na miesto dodania uvedené v bode 6.1 tohto článku rámcovej dohody podľa objednávky **do 5 pracovných dní** od termínu doručenia objednávky.Účastníci dohody sa dohodli, že kupujúci má právo požadovať dodanie tovaru na miesto dodania aj postupne v čiastkových množstvách (z celkového množstva danej objednávky) podľa svojich operatívnych požiadaviek. Dodanie čiastočného množstva tovaru predávajúci zabezpečí taktiež v lehote **do 5 pracovných dní**. Kontaktná osoba pre operatívne určenie čiastočného množstva tovaru, ktorý sa dodá postupne a čiastočne z celej objednávky, je uvedená v bode 9.2 tejto rámcovej dohody – pre splnenie povinnosti dodať tovar v čiastkových množstvách postačuje telefonické, resp. e-mailové upresnenie.

6.6 O odovzdaní a prevzatí tovaru podpíšu účastníci dohody písomný preberací protokol, ktorým sa pre účely tejto rámcovej dohody považuje dodací list zahŕňajúci ceny jednotlivých položiek prípadne faktúra.

6.7 Kupujúci nadobudne vlastnícke právo k tovaru dňom jeho úplného zaplatenia predávajúcemu na základe faktúry vystavenej predávajúcim.

6.8 Nebezpečenstvo škody na tovare prechádza na kupujúceho okamihom jeho protokolárneho odovzdania a prevzatia.

6.9 V prípade, ak hrozí, že predávajúci nedodá objednaný tovar v dohodnutej lehote a v dohodnutom počte, je predávajúci povinný o tejto skutočnosti písomne informovať kupujúceho bez zbytočného odkladu po tom, čo sa o tejto skutočnosti dozvedel. Toto oznámenie bude obsahovať dôvody omeškania a predpokladaný deň dodania tovaru.

**Čl. VII**

**Sankcie**

7.1 Účastníci dohody sa dohodli, že v prípade omeškania predávajúceho s dodaním tovaru podľa tejto rámcovej dohody, je kupujúci oprávnený požadovať od predávajúceho zaplatenie zmluvnej pokuty vo výške **0,05 %** z hodnoty nedodaného tovaru, s ktorým je predávajúci v omeškaní, a to za každý deň omeškania, čím nie je nijako dotknutý nárok kupujúceho na náhradu škody.

7.2 Účastníci dohody sa zaväzujú zaplatiť za každý deň prekročenia dojednaného termínu splatnosti ktoréhokoľvek peňažného záväzku úrok z omeškania vo výške 0,05 % z neuhradenej čiastky do jeho zaplatenia.

**Čl. VIII**

**Zodpovednosť za vady tovaru a záruka**

8.1 Predávajúci dodá tovar s vlastnosťami tak, ako sú dojednané v tejto rámcovej dohode, bude zodpovedať kvalitatívnym požiadavkám stanoveným touto rámcovou dohodou, platnými všeobecne záväznými predpismi a technickými štandardmi používanými v danom odvetví.

8.2 Predávajúci zodpovedá za vady, ktoré má tovar v okamihu, keď prechádza nebezpečenstvo škody na tovare na kupujúceho v zmysle tejto rámcovej dohody, a to aj v prípade, keď sa vada stane zjavnou až po tomto okamihu. Predávajúci zodpovedá takisto za vadu, ktorá vznikne na tovare aj po okamihu uvedenom v predchádzajúcej vete, ak táto vada vznikne v dôsledku porušenia povinností predávajúceho v zmysle tejto rámcovej dohody. Predávajúci sa zodpovednosti za vadu tovaru zbaví, len pokiaľ preukáže, že ju nespôsobil.

8.3 Záručná doba za akosť tovaru začína plynúť odo dňa protokolárneho prevzatia tovaru kupujúcim a skončí uplynutím **24 mesiacov** odo dňa prevzatia tovaru kupujúcim.

8.4 Ak má dodaný tovar vady alebo ak taká vada vznikne po jeho odovzdaní a prevzatí, je kupujúci povinný uplatniť písomnú reklamáciu bez zbytočného odkladu po tom, čo vadu zistil.

8.5 Predávajúci je povinný začať s odstraňovaním vád tovaru na základe oprávnenej reklamácie najneskôr **do 3 pracovných dní** odo dňa doručenia písomnej reklamácie kupujúcim. Začatím odstraňovania vád sa pre účely tejto rámcovej dohody rozumie prvý úkon predávajúceho smerujúci k odstráneniu vady. Predávajúci sa zaväzuje odstrániť vady tovaru v termíne podľa dohody s kupujúcim.

8.6 Záručné odstránenie vád sa vykonáva bez nároku na úhradu akýchkoľvek súvisiacich nákladov predávajúceho.

8.7 Na ďalšie práva a povinnosti účastníkov dohody vyplývajúce z uplatnenia nároku z vád, neupravené v tejto rámcovej dohode sa použijú príslušné ustanovenia Obchodného zákonníka v platnom znení.

**Čl. IX**

**Mlčanlivosť, doručovanie**

9.1 Všetky písomnosti podľa tejto rámcovej dohody sa doručujú na adresu tak, ako je uvedená v záhlaví tejto rámcovej dohody, pokiaľ ktorýkoľvek účastník dohody písomným oznámením doručeným druhému účastníkovi dohody neoznámi zmenu adresy. Účastníci dohody sa dohodli, že každá písomnosť sa bude doručovať osobne k rukám oprávnenej osoby alebo poštou ako doporučená zásielka, táto sa považuje za doručenú aj v prípade, ak sa zásielka vráti druhej zmluvnej strane ako nedoručená s poznámkou „adresát nezastihnutý v odbernej lehote“ alebo „adresát neznámy“ alebo „adresát nezastihnutý“, a to dňom podania zásielky na prepravu. Inak sa písomnosť považuje za doručenú, dňom, keď je prevzatá osobne, alebo dvadsiatym dňom po dni, keď bola písomnosť podľa údajov účastníka dohody daná na poštovú prepravu. V prípade udalosti, ktorá neznesie odklad sa účastníci dohody zaväzujú navzájom informovať prostredníctvom e-mailu na adresy uvedené v tejto rámcovej dohode. Pre tento prípad sa má zato, že účastník dohody informoval druhého účastníka dohody dňom odoslania e-mailu.

9.2 Pre predávajúceho a kupujúceho budú všetky oznámenia doručované alebo oznamované na nižšie uvedené údaje:

Predávajúci:

adresa:

kontaktná osoba:

e-mail:

Kupujúci:

adresa: **Bytový podnik mesta Košice, s.r.o.,** so sídlomJužné nábrežie 13, 042 19 Košice, kontaktná osoba: Oľga Sanislová, tel.: +421917880046,

e-mail: bpmk@bpmk.sk, olga.sanislova@bpmk.sk

alebo na akúkoľvek inú adresu, faxové, telefónne alebo mobilné telefónne číslo alebo e-mailovú adresu, ktoré budú druhej zmluvnej strane vopred písomne oznámené.

9.3 Účastníci dohody sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa uzavretej tejto rámcovej dohody, zmenu, či zánik ich právnej subjektivity, adresu ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktoréhokoľvek účastníka dohody. Ak niektorý účastník dohody nesplní túto povinnosť, nebude oprávnený namietať, že neobdržal akékoľvek oznámenie, a zároveň zodpovedá za akúkoľvek takto spôsobenú škodu.

9.4 Predávajúci sa zaväzuje zachovávať mlčanlivosť o všetkých skutočnostiach, ktorých zverejnenie by mohlo poškodiť záujmy kupujúceho. Záväzok zachovávať mlčanlivosť trvá neobmedzenú dobu po nadobudnutí účinnosti tejto rámcovej dohody a je nevypovedateľný. Týmto záväzkom mlčanlivosti nie je dotknuté zverejnenie tejto rámcovej dohody ako povinne zverejňovanej dohody.

**Čl. X**

**Záverečné ustanovenia**

10.1 Táto rámcová dohoda nadobúda platnosť dňom jej podpísania oboma účastníkmi dohody a účinnosť v zmysle ust. § 47a ods. 1 zákona č. 40/1964 Zb. Občiansky zákonník v znení neskorších predpisov, dňom nasledujúcim po dni jej zverejnenia v Centrálnom registri zmlúv (crz.gov.sk).

10.2 Táto rámcová dohoda sa vyhotovuje v **štyroch /4/** rovnopisoch, z toho **dva /2/** rovnopisy obdrží predávajúci a **dva /2/** rovnopisy obdrží kupujúci.

10.3 Túto rámcovú dohodu možno meniť písomnými dodatkami podpísanými oboma účastníkmi dohody. Právne vzťahy rámcovou dohodou neupravené sa riadia právom Slovenskej republiky, predovšetkým príslušnými ustanoveniami Obchodného zákonníka v platnom znení. Neúčinnosť, neplatnosť, alebo neúplnosť akéhokoľvek ustanovenia tejto rámcovej dohody nemá účinok na platnosť ostatných ustanovení tejto rámcovej dohody. Účastníci dohody môžu nahradiť neúčinné, alebo neplatné ustanovenia zodpovedajúcou dohodou, ktorá umožní čo najlepšie naplnenie účelu tejto rámcovej dohody.

10.4 Táto rámcová dohoda je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto dohode neupravené sa budú spravovať príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ďalších všeobecne záväzných právnych predpisov právneho poriadku platného na území SR.

10.5 Účastníci dohody vyhlasujú, že si túto rámcovú dohodu pred jej podpísaním prečítali, jej obsahu porozumeli a na znak toho, že obsah tejto rámcovej dohody zodpovedá ich skutočnej a slobodnej vôli, ju bez nátlaku podpísali. Účastníci dohody súčasne vyhlasujú, že ju podpisujú oprávnené osoby.

10.6 Neoddeliteľnou súčasťou tejto rámcovej dohody sú nasledujúce prílohy:

Príloha č.1 – Cenová ponuka.

V ...................., dňa: ...................... V Košiciach, dňa: .......................

**Predávajúci: Kupujúci:**

................................................................. .................................................................

 **Bytový podnik mesta Košice, s.r.o.**

Ing. Peter Vrábel, PhD., konateľ